Þessa mynd birti björgunarsveitin Brák af björgun hrossanna . Þrír björgunarsveitarmenn sem eru félagar í björgunarsveitinni Brák héldu norður í Húnavatnssýslu í gær til þess að aðstoða félaga sína við að sinna verkefnum sem safnast hafði upp vegna óveðursins . Að því er fram kemur í færslu á Facebook-síðu björgunarsveitarinnar hafa þeir í gær og dag barið ísingu af spennulínum og svo björguðu ellefu hrossum í dag sem höfðu grafist niður í snjóinn . Á vef Matvælastofnunar er brýnt fyrir hrossaeigendum að koma heyi til útigangshrossa og huga vel að ástandi þeirra nú þegar veðurofsinn sem geisað hefur á landinu er genginn niður . „ Frosthörkur í kjölfar norðan áhlaups kallar á aukið eftirlit og umhirðu með hrossum á útigangi . Nauðsynlegt getur verið að moka leið að hrossum til að koma til þeirra heyi þar sem skaflar eru miklir . Hross á útigangi þurfa að vera í ríflegum holdum á þessum árstíma , “ segir á vef MAST .